CELEX: 32018D1116(01)
Language: bg
Date: 2018-08-29 00:00:00
Title: Решение на Органа за европейските политически партии и европейските политически фондации от 29 август 2018 година за отписване на Алианса на европейските национални движения от регистъра

16.11.2018   
               
               
                  BG
               
               
                  Официален вестник на Европейския съюз
               
               
                  C 417/9
               
            
         РЕШЕНИЕ НА ОРГАНА ЗА ЕВРОПЕЙСКИТЕ ПОЛИТИЧЕСКИ ПАРТИИ И ЕВРОПЕЙСКИТЕ ПОЛИТИЧЕСКИ ФОНДАЦИИ
         от 29 август 2018 година
         за отписване на Алианса на европейските национални движения от регистъра
         (само текстът на френски език е автентичен)
         (2018/C 417/05)
         ОРГАНЪТ ЗА ЕВРОПЕЙСКИТЕ ПОЛИТИЧЕСКИ ПАРТИИ И ЕВРОПЕЙСКИТЕ ПОЛИТИЧЕСКИ ФОНДАЦИИ,
         като взе предвид Договора за функционирането на Европейския съюз,
         като взе предвид Договора за създаване на Европейската общност за атомна енергия,
         като взе предвид Регламент (ЕС, Евратом) № 1141/2014 на Европейския парламент и на Съвета от 22 октомври 2014 г. относно статута и финансирането на европейските политически партии и на европейските политически фондации (1), и по-специално член 40а от него,
         Като има предвид, че:
         
                     (1)
                  
                  
                     На 13 септември 2017 г. Европейската комисия представи предложение за регламент на Европейския парламент и на Съвета за изменение на Регламент (ЕС, Евратом) № 1141/2014 относно статута и финансирането на европейските политически партии и на европейските политически фондации (2).
                  
               
                     (2)
                  
                  
                     На 20 септември 2017 г. Органът за европейските политически партии и европейските политически фондации („Органът“) получи от Алианса на европейските национални движения заявление за регистриране като европейска политическа партия съгласно член 8, параграф 1 от Регламент (ЕС, Евратом) № 1141/2014.
                  
               
                     (3)
                  
                  
                     На 12 януари 2018 г. Органът прие решение да регистрира Алианса на европейските национални движения като европейска политическа партия (решение за регистрация).
                  
               
                     (4)
                  
                  
                     Решението за регистрация е публикувано в Официален вестник на Европейския съюз на 6 април 2018 г. и Алиансът на европейските национални движения придоби европейска правосубектност.
                  
               
                     (5)
                  
                  
                     На 3 май 2018 г. Европейския парламент и Съветът приеха Регламент (ЕС, Евратом) № 2018/673 (3) за изменение на Регламент (ЕС, Евратом) № 1141/2014. Регламент (ЕС, Евратом) № 2018/673 влезе в сила в деня на публикуването му в Официален вестник на Европейския съюз, т.е. на 4 май 2018 г., и измени, наред с другото, условията, на които трябва да отговарят заявителите, за да получат регистрация като европейска политическа партия.
                  
               
                     (6)
                  
                  
                     Съгласно член 40а, параграф 3 от Регламент (ЕС, Евратом) № 1141/2014 европейските политически партии, регистрирани преди 4 май 2018 г., трябваше да представят документи, доказващи, че отговарят на условията, предвидени в член 3, параграф 1, букви б) и ба) от Регламент (ЕС, Евратом) № 1141/2014 във вида, в който е изменен (изменени условия за регистрация), най-късно до 5 юли 2018 г.
                  
               
                     (7)
                  
                  
                     На 4 май 2018 г. Органът изпрати писмо до всички регистрирани европейски политически партии, с което ги информира за приключването на законодателния процес, което доведе до приемането на Регламент (ЕС, Евратом) № 2018/673 (писмо от 4 май 2018 г.). В писмото от 4 май 2018 г. са посочени последиците от новата правна рамка и се припомня на европейските политически партии задължението им да представят документи, доказващи, че отговарят на изменените условия за регистрация най-късно до 5 юли 2018 г.
                  
               
                     (8)
                  
                  
                     Алиансът на европейските национални движения не представи никакви документи, доказващи, че отговаря на изменените условия за регистрация до 5 юли 2018 г.
                  
               
                     (9)
                  
                  
                     На 3 август 2018 г. Органът изпрати на Алианса на европейските национални движения предварителна оценка, за да му предостави възможност да бъде изслушан в съответствие с член 34 от Регламент (ЕС, Евратом) № 1141/2014 по отношение на изменените условия за регистрация и факта, че не е представил никакви документи до 5 юли 2018 г.
                  
               
                     (10)
                  
                  
                     Алиансът на европейските национални движения не направи никакви коментари в отговор на предварителната оценка на Органа от 3 август 2018 г.
                  
               
                     (11)
                  
                  
                     В съответствие с член 40а, параграф 4 от Регламент (ЕС, Евратом) № 1141/2014 Органът счита, че Алиансът на европейските национални движения не е доказал, че отговаря на изменените условия за регистрация до 5 юли 2018 г. и следователно трябва да бъде отписан от регистъра,
                  
               ПРИЕ СЛЕДНОТО РЕШЕНИЕ:
         
            Член 1
            Алиансът на европейските национални движения се отписва от регистъра.
         
         
            Член 2
            Настоящото решение се изпраща на
            
                        Алианс на европейските национални движения
                     
                  
                        11 rue de Wissembourg
                     
                  
                        67000 Strasbourg
                     
                  
                        FRANCE
                     
                  
         
            Съставено в Брюксел на 29 август 2018 година.
            
               
                  За Органа за европейските политически партии и европейските политически фондации
               
               
                  Директор
               
               М. АDАМ
            
         
         
            (1)  ОВ L 317, 4.11.2014 г., стр. 1.
         
            (2)  COM/2017/0481 final - 2017/0219 (COD).
         
            (3)  ОВ L 114 I, 4.5.2018 г., стр. 1.